Brotist var inn í verslunina Bauluna í Stafholtstungum í nótt . Þjófarnir brutu hurð með öryggisgleri þar sem gengið er inn í búðina . Höfðu þeir lítið út úr krafsinu , eða aðeins einn karamellupoka . Þeir voru með hettur á höfði en þó sáust þeir í vaktmyndavélum verslunarinnar . Að sögn Kristbergs Jónssonar kaupmanns í Baulunni er verslunin afar vel vöktuð . Það var Blönduósslögreglan sem stöðvaði för þjófanna í nótt þar sem þeir voru að henda karamellum út um glugga á bíl sínum . „ Sem betur fer eru flestir þessara þjófa með svo lítið á milli eyrnanna að þeir hafa ekki getu til að hugsa af viti . Verst er að þeir eyðileggja svo mikið . Þeir brutu öryggisgler sem er í hurðinni þar sem gengið er inn í búðina . Slíkt er ekki gefið . Hins vegar þýðir ekkert að reyna að brjótast hingað inn . Við erum svo vel vöktuð að þessir gaurar nást strax . Hér eru myndavélar út um allt sem mynda hvern þann er kemur á hlaðið og inn í búðina , “ sagði Kristberg Jónsson .